Jessica Rose Epel Alupo, gwe basinga okumannya nga Jessica Alupo, mumyuka wa pulezidenti wa Uganda owoomwenda era ng’ekifo kino akibaddemu okuva mu mwaka gwa nkumi bbiri abiri mu gumu. Munabyabufuzi Omunayuganda, omusomesa, ate eyaliko munaamaggye. Yaweerezaako nga minisita w'eby'enjigiriza mu kabineeti ya Uganda, wakati wa nkumibbiri kkuminagumu ne nkumi bbiri kkuminamukaaga. Era ono ye mukyala omubaka wa Paalamenti omulonde akiikirira Disitulikiti y’e Katakwi. Obulamu bwe n'okusoma kwe. Yazaalibwa mu Disitulikiti ya Katakwi ng’ennaku z’omwezi abiri mu ssatu Ogwokutaano mu mwaka gwa lukumi mu lwenda nsanvu mu ena. Yasomera ku Apuuton Katakwi Primary School. Oluvannyuma n'agenda ku Kangole Girls School gyeyamalira siniya eyookuna. Emisomo gye egya siniya eyoomukaaga, yagituulira ku Ngora High School. Alupo yatendeka nga eyali aweereza ku dduuka eritunda eby'okulya ku ssomero nga tannaba kugenda kusoma kkoosi y'okutendekebwa bya kubeera musirikale ku tendekero lya Uganda Junior Staff College e Jinja. Alina Diguli mu by'emisomo gya ssaayansi mu by'obufuzi ne mu nnimi, gye yafuna mu mwaka gwa lukumi mu lwenda kyenda mu mwenda okuva ku Yunivasite y’e Makerere. Diguli ye eyookubiri eyasooka, yali Master of Arts in international relations and diplomacy, nga nayo yagifunira ku Yunivasite y'e Makerere mu nkumi bbiri mu munaana. Alina ne Dipulooma mu by'okuddukanya n'okulabirira embeera z'abantu gye yafuna mu mwaka gwa nkumi bbiri mu munaana okuva ku tendekero lya Uganda Management Institute. Diguli ye eyookubiri mu by'okuddukanya n'okulabirira embeera z'abantu yabifuna mu mwaka gwa nkumibbiri mu mwenda, okuva ku Yunivasite y’e Makerere. Obumannyirivu mu by'emirimu Emyaka egiyise, abadde akola emirimu egy'enjawulo omubadde gyino: Ng’omusomesa ku Katakwi High School mu tawuni ya Katakwi, mu Disitulikiti ya Katakwi esinganibwa mu Buvanjuba bwa Uganda Nga eyali alunngamya ku tendekero lya Uganda Urban Warfare Training School e Singo, mu Disitulikiti ye Nakaseke, mu bitundu bya masekkati ga Uganda Nga mbega w'amagye mu Chieftaincy of Military Intelligence mu Kampala, ekibuga kya Uganda ekikulu. Mu mwaka gwa nkumibbiri mu gumu, yayingira mu by'obufuzi nga yeesimbyewo ku ky'omubaka omukyala eyali agenda okukiikirira Disitulikiti ye Katakwi. Yeesimbawo ku tikiti y'ekibiina kya National Resistance Movement. Yawangula era ne baddamu okumulonda mu nkumi bbiri mu mukaaga. Mu mwaka gwa nkumi bbiri mu mwenda, yaweebwa ekifo eky'okubeera minisita omubeezi ow'ensonga z'abavubuka n'abaana. Mu nkumi bbiri kkuminagumu, baddamu ne bamulonda okukiikirira konsitituweensi ye mu Paalamenti.Mu nkyukakyuka ya kabineeti ng’ennaku z’omwezi abiri mu musanvu Ogwokutaano mu nkumibbiri kkuminagumu,yakuzibwa n'agenda ku kifo kya minisita w'eby'enjigiriza n’eby'emizannyo.